**ชื่อหน่วยงาน สำนักงานปลัด องค์การบริหารส่วนตำบลบ้านทาม**

**รายงานผลการประเมินองค์ประกอบของการควบคุมภายใน**

 **ณ วันที่ ๓๐ เดือน กันยายน พ.ศ. ๒๕60**

|  |  |
| --- | --- |
| **องค์ประกอบการควบคุมภายใน****(๑)** |  **ผลการประเมิน/ ข้อสรุป****(๒)** |
| **๑. สภาพแวดล้อมการควบคุม** **(๑.๑) กิจกรรมการป้องกันและแก้ไขปัญหายาเสพติด** วิเคราะห์จาก “สภาพแวดล้อมภายนอก”ผู้ติดยาเสพติดมีจำนวนเพิ่มมากขึ้น มีแหล่งมั่วสุมสำหรับวัยรุ่น และใช้เวลาว่างไปมั่วสุมกัน**,** ชุมชนละเลยการแก้ปัญหายาเสพติดวิเคราะห์จาก “สภาพแวดล้อมภายใน”การสอดส่องดูแลของผู้นำชุมชนมีไม่มากพอ, ขาดงบประมาณในการดำเนินการ **(๑.๒) กิจกรรมการป้องกันโรคไข้เลือดออก** วิเคราะห์จาก “สภาพแวดล้อมภายนอก”เนื่องจากในปี ๒๕๕๙ ยังมีประชาชนเจ็บป่วยจากโรคไข้เลือดออกพื้นที่ตำบลบ้านทามเป็นพื้นที่ลุ่มมีน้ำขัง เอื้อต่อการขยายพันธ์ของยุงลายที่เป็นพาหะของไข้เลือดออก วิเคราะห์จาก “สภาพ แวดล้อมภายใน” เจ้าหน้าที่ผู้ปฏิบัติงานด้านการควบคุมป้องกันโรคมีน้อย การดูแลเกี่ยวกับการป้องกันโรคให้กับประชาชนยังไม่ทั่วถึงหรือไม่เพียงพอ **(๑.๓)**  **กิจกรรมการจัดประชาคมหมู่บ้านเพื่อจัดทำแผนพัฒนาท้องถิ่น** วิเคราะห์จาก “สภาพแวดล้อมภายนอก” มีการนำเสนอโครงการจำนวนมาก ส่วนใหญ่เป็นโครงการด้านโครงสร้างพื้นฐาน วิเคราะห์จาก“สภาพแวดล้อมภายใน” ไม่สามารถนำโครงการที่ประชาชนเสนอครบทุกโครงการมาลงในแผนพัฒนา ๓ ปีได้ **(๑.๔) กิจกรรมการประสานงานและการสื่อสารข้อมูลทางธุรการ** วิเคราะห์จาก “สภาพแวดล้อมภายนอก” การรับเอกสารเร่งด่วนจากหน่วยงานภายนอกไม่สามารถทำได้อย่างมีประสิทธิภาพ และการรับเอกสารจากหน่วยงานที่อยู่ห่างไกลกันก็ไม่สะดวกในการส่งข้อมูลเอกสาร เกิดความล่าช้า วิเคราะห์จาก “สภาพแวดล้อมภายใน” การส่งเอกสาร  | **ผลการประเมิน พบว่า** สำนักงานปลัด แบ่งโครงสร้างและการปฏิบัติงาน ออกเป็น ๔ งาน คือ ๑) งานบริหารงานทั่วไป ๒) งานนโยบายและแผน ๓) งานกฎหมายและคดี ๔) งานการเกษตร จากการวิเคราะห์ประเมินผลตามองค์ประกอบของมาตรฐานการควบคุมภายใน ตามระเบียบคณะกรรมการตรวจเงินแผ่นดินว่าด้วยการกำหนดมาตรฐานการควบคุมภายใน พ.ศ.๒๕๔๔ พบความเสี่ยงในภารกิจ ๓ งาน ซึ่งได้ทำแผนปรับปรุงแล้ว คือ ๑)งานบริหารงานทั่วไป (กิจกรรมการป้องกันและแก้ไขปัญหายาเสพติด, กิจกรรมการป้องกันโรคไข้เลือดออก, กิจกรรมการประสานงานและการสื่อสารข้อมูลทางธุรการ, กิจกรรม การประกาศกำหนดเวลาการมาปฏิบัติราชการ) ๒)งานนโยบายและแผน (กิจกรรมการจัดประชาคมหมู่บ้านเพื่อจัดทำแผนพัฒนาท้องถิ่น, กิจกรรมการตั้งข้อบัญญัติรายจ่ายประจำปีหมวดเงินเดือน) ๓)งานกฎหมายและคดี (กิจกรรมการพัฒนาความรู้ให้แก่สมาชิกสภาท้องถิ่น) |
| **องค์ประกอบการควบคุมภายใน****(๑)** |  **ผลการประเมิน/ ข้อสรุป****(๒)** |
| หลักฐานที่จำเป็นทางไกลต้องใช้บริการของร้านรับ-ส่งเอกสารภายนอก  **(๑.๕) กิจกรรมการพัฒนาความรู้ให้แก่สมาชิกสภาท้องถิ่น** วิเคราะห์จาก “สภาพแวดล้อมภายนอก” หน่วยงานภายนอกมีการประชาสัมพันธ์เชิญชวนให้เข้ารับโครงการสัมมนา หรือการอบรม เพื่อให้ทางอปท.ได้มีการพัฒนาความรู้เพื่อเพิ่มศักยภาพ ประสิทธิภาพในการบริหารท้องถิ่นวิเคราะห์จาก “สภาพแวดล้อมภายใน” มีการจัดตั้งงบประมาณรายจ่ายในการอบรมสัมมนาของพนักงานส่วนตำบล พนักงานจ้าง คณะผู้บริหารและสมาชิกสภาฯ แต่สมาชิกสภาตำบลไม่ค่อยได้รับการฝึกอบรม การสัมมนา หรือทบทวนเรื่องที่เกี่ยวกับกฎ ระเบียบ ข้อบังคับของทางองค์กรปกครองส่วนท้องถิ่น **(๑.๖) กิจกรรมการตั้งข้อบัญญัติรายจ่ายประจำปีหมวดเงินเดือน** วิเคราะห์จาก “สภาพแวดล้อมภายนอก” พนักงานส่วนท้องถิ่นสามารถโอนย้ายได้ตลอดทั้งปีงบประมาณตามกรอบอัตรากำลังขององค์การบริหารส่วนตำบลได้กำหนดไว้ วิเคราะห์จาก “สภาพแวดล้อมภายใน” องค์การบริหารส่วนตำบลบ้านทาม ตั้งข้อบัญญัติฯ ในหมวดเงินเดือนค่าจ้าง ตามตำแหน่งที่ปฏิบัติงานอยู่จริงเท่านั้น  **(๑.๗) กิจกรรมการประกาศกำหนดเวลาการมาปฏิบัติราชการ** วิเคราะห์จาก “สภาพแวดล้อมภายนอก” สภาพท้องที่ของเขตตำบลบ้านทาม หรือสถานการณ์ที่อาจจะเกิดขึ้นได้ตลอดทั้งปี อาทิเช่น อุทกภัย วาตภัย อาจมีผลต่อการมาปฏิบัติราชการ และผลการปฏิบัติงาน หรือการลาต่างๆของข้าราชการและลูกจ้าง วิเคราะห์จาก “สภาพแวดล้อมภายใน” การกำหนดเวลาการมาปฏิบัติราชการ จำนวนวันลา จำนวนครั้งการมาสายเพื่อประกอบการพิจารณาเลื่อนขั้นเงินเดือนสำหรับพนักงานส่วนตำบล ลูกจ้างประจำ และพนักงานจ้างไม่ได้กำหนดภารกิจหน้าที่แตกต่างกันตามมาตรฐานกำหนดตำแหน่ง และสภาพท้องที่หรือสถานการณ์ที่อาจจะเกิดขึ้นได้ตลอดทั้งปี |  |
| **องค์ประกอบการควบคุมภายใน****(๑)** |  **ผลการประเมิน/ ข้อสรุป****(๒)** |
| **๒. การประเมินความเสี่ยง** **(๒.๑)** กิจกรรมการป้องกันและแก้ไขปัญหายาเสพติด มีจุดอ่อน คือ มีจำนวนผู้เสพและผู้ค้ายาเสพติดเพิ่มขึ้น เนื่องจาก**สภาพสังคมที่เป็นสื่อชักนำให้ใช้ยาเสพติด** , เยาวชนในกลุ่มที่ผู้ปกครองไม่มีเวลาดูแล, ผู้ปกครองของผู้ติดยาพยายามปกปิดข้อมูล , มาตรการป้องกันปัญหายาเสพติดยังไม่เพียงพอ **(๒.๒) กิจกรรมการป้องกันโรคไข้เลือดออก** มีจุดอ่อน คือ มีแหล่งเพาะพันธ์ยุงลาย เกิดจากการที่ประชาชนไม่ให้ความสำคัญ ขาดความรู้ ความตระหนัก ไม่ได้ดูแลเอาใจใส่ ด้านสภาพแวดล้อมบริเวณที่อยู่อาศัย และตำบลบ้านทามเป็นพื้นที่ลุ่มมีน้ำขังเอื้อต่อการเกิดโรคทำให้มีผู้ป่วยจากโรคไข้เลือดออกเพิ่มขึ้น **(๒.๓) กิจกรรมการจัดประชาคมหมู่บ้านเพื่อจัดทำแผนพัฒนาท้องถิ่น** มีจุดอ่อน คือ ยังไม่สามารถตอบสนอง ประชาชนทุกด้าน ซึ่งมีการนำเสนอโครงการจำนวนมาก ซึ่ง การจัดทำแผนไม่สามารถนำโครงการทั้งหมดมาลงในแผนได้ทุกโครงการ **(๒.๔) กิจกรรมการประสานงานและการสื่อสารข้อมูลทางธุรการ** –การติดต่อสื่อสารไม่คล่องตัว เมื่อเกิดเหตุการณ์เร่งด่วนเกี่ยวกับการส่งเอกสารอาจไม่สามารถปฏิบัติงานได้ทันเวลา การส่งหนังสือเร่งด่วนด้วยตนเอง ทำให้ไม่เป็นการประหยัดเวลาและค่าเดินทางอาจเกิดการด้อยประสิทธิภาพทางด้านประสานงานและการสื่อสาร **(๒.๕) กิจกรรมการพัฒนาความรู้ให้แก่สมาชิกสภาท้องถิ่น** -สมาชิกสภาทราบถึงระเบียบ กฎหมายต่างๆ แต่อาจยังไม่เข้าใจหรือยังไม่มีความชัดเจนในระเบียบ กฎหมายที่เกี่ยวข้องซึ่งมีหลายด้าน เช่น ด้านสภา ด้านการเงินการคลัง การงบประมาณ ซึ่งเป็นสิ่งสำคัญในการใช้เป็นเครื่องมือในการพัฒนาตำบล |  |
| **องค์ประกอบการควบคุมภายใน****(๑)** |  **ผลการประเมิน/ ข้อสรุป****(๒)** |
|  **(๒.๖) กิจกรรมการตั้งข้อบัญญัติรายจ่ายประจำปีหมวดเงินเดือน** มีจุดอ่อน คือ ตั้งข้อบัญญัติหมวดเงินเดือนค่าจ้างตามจำนวนบุคลากรที่มีอยู่จริง ไม่ตั้งตามกรอบในแผนอัตรากำลังสามปี จึงไม่เป็นไปตามแบบประเมินประสิทธิภาพขององค์กรปกครองส่วนท้องถิ่น และไม่เป็นไปตามหนังสือมท.๐๘๐๙.๒/ว๕๕ ลว.๒๗ มิ.ย.๒๕๕๗ **(๒.๗) กิจกรรมการประกาศกำหนดเวลาการมาปฏิบัติราชการ** มีจุดอ่อน คือ การพิจารณาเลื่อนขั้นเงินเดือนไม่ได้คำนึงถึงภารกิจหน้าที่แตกต่างกันตามมาตรฐานกำหนดตำแหน่ง และสภาพท้องที่หรือสถานการณ์ที่อาจจะเกิดขึ้นได้ตลอดทั้งปีในการลาต่างๆของพนักงาน ซึ่งอาจทำให้เกิดความไม่ยุติธรรมในการพิจารณาเลื่อนขั้นเงินเดือน**๓. กิจกรรมการควบคุม** **(๓.๑)** กิจกรรมการป้องกันและแก้ไขปัญหายาเสพติดกำหนดกิจกรรมควบคุมดังนี้ ๑. จัดกิจกรรมรณรงค์และประชาสัมพันธ์ โดยขอความร่วมมือกับ สภ.ศรีมหาโพธิ ในการออกตรวจร่วมกับเจ้าหน้าที่ปกครอง อปพร. ในการป้องกันปัญหายาเสพติดไม่ให้มีเพิ่มขึ้น ๒.ประชาคมหมู่บ้านถึงกฎ ระเบียบหมู่บ้าน ให้บังคับใช้อย่างจริงจัง ๓. ประชาสัมพันธ์ให้ความรู้เกี่ยวกับโทษของยาเสพติด เช่นประชาสัมพันธ์เสียงตามสายและเอกสารแผ่นพับ ๔. ให้ผู้นำชุมชนมีส่วนร่วมสอดส่องดูแล แจ้งเบาะแสเกี่ยวกับยาเสพติด  **(๓.๒) กิจกรรมการป้องกันโรคไข้เลือดออก** กำหนดกิจกรรมควบคุมดังนี้ ๑. มีการพ่นหมอกควัน หยอดทรายอะเบท ๒.การประชาสัมพันธ์โรคไข้เลือดออกเป็นประจำทุกปี ๓.เมื่อได้รับรายงานพบผู้ป่วยโรคไข้เลือดออก อบต.บ้านทามได้ดำเนินการพ่นหมอกควันทันที ที่บ้านผู้ป่วยและบริเวณในรัศมี ๕๐-๑๐๐ เมตร ๔.มีแผนออกรณรงค์และควบคุมโรคไข้เลือดออกของหมู่บ้านทั้ง ๘ หมู่ ๓ เดือนต่อ ๑ ครั้ง |  |
| **องค์ประกอบการควบคุมภายใน****(๑)** | **ผลการประเมิน/ ข้อสรุป****(๒)** |
|  **(๓.๓) กิจกรรมการจัดประชาคมหมู่บ้านเพื่อจัดทำแผนพัฒนาท้องถิ่น** กำหนดกิจกรรมควบคุมดังนี้ ๑. ประชาสัมพันธ์ให้ประชาชนได้รับทราบระเบียบฯ และการเข้ามามีส่วนร่วมในการประชาคมการจัดทำแผนพัฒนาท้องถิ่นอย่างทั่วถึง เพื่อผลประโยชน์ของประชาชนในพื้นที่ ๒.ชี้แจงให้ประชาชนทราบ เกี่ยวกับการจัดสรรงบประมาณ การให้จัดลำดับความสำคัญของโครงการโดยให้เน้นถึงปัญหาความเดือดร้อน และประโยชน์ของส่วนรวมเป็นหลักสำคัญ๓. นำโครงการที่ประชาชนในหมู่บ้านเสนอมาจัดลำดับความสำคัญโดยประชาชนเอง และนำโครงการที่เหลือไปลงในแผนปีต่อไป ๔. โครงการที่หมู่บ้านสามารถดำเนินการได้เอง แนะนำให้เสนอในแผนแม่บทชุมชน **(๓.๔) กิจกรรมการประสานงานและการสื่อสารข้อมูลทางธุรการ** กำหนดกิจกรรมควบคุมดังนี้ ตั้งงบประมาณในการจัดซื้อเครื่องโทรสาร เพื่อใช้ในองค์กร เพื่อให้การดำเนินงานเป็นไปด้วยความรวดเร็วอย่างมีประสิทธิภาพ **(๓.๕) กิจกรรมการพัฒนาความรู้ให้แก่สมาชิกสภาท้องถิ่น** กำหนดกิจกรรมควบคุมดังนี้ มีการตั้งงบประมาณในการฝึกอบรม มีการจัดทำระเบียบฯ เกี่ยวข้องให้สมาชิกสภาท้องถิ่น มีการประชุมสภาท้องถิ่นกำหนดตามระเบียบข้อบังคับ **(๓.๖) กิจกรรมการตั้งข้อบัญญัติรายจ่ายประจำปีหมวดเงินเดือน** กำหนดกิจกรรมควบคุมดังนี้ เจ้าหน้าที่งบประมาณจัดทำข้อบัญญัติรายจ่ายหมวดเงินเดือนให้ตรงตามกรอบแผนอัตรากำลังสามปี เพื่อรองรับการโอนย้ายพนักงานส่วนตำบลที่อาจจะมีการโอนย้ายเข้ามาในปีงบประมาณนั้นๆ **(๓.๗) กิจกรรมการประกาศกำหนดเวลาการมาปฏิบัติราชการ** กำหนดกิจกรรมควบคุมดังนี้ จัดทำประกาศกำหนดเวลาการมาปฏิบัติราชการฯ โดยกำหนดการพิจารณาจำนวนวันมาสาย โดยมีการวิเคราะห์ถึงลักษณะ |  |
| **องค์ประกอบการควบคุมภายใน****(๑)** | **ผลการประเมิน/ ข้อสรุป****(๒)** |
| งานและสภาพท้องที่ , การพิจารณาเลื่อนขั้นเงินเดือน ได้นำผลการมาสายหรือการลามาประกอบการพิจารณาโดยคำนึงถึงลักษณะงานและสภาพท้องที่ **๔. สารสนเทศและการสื่อสาร** **(๔.๑) กิจกรรมการป้องกันและแก้ไขปัญหายาเสพติด** –มีการส่งผู้ติดยาเสพติดเข้ารับการบำบัดโดยประสานงานกับศูนย์ปฏิบัติการต่อสู้เพื่อเอาชนะยาเสพติดอำเภอศรีมหาโพธิ -มีการประชาสัมพันธ์เกี่ยวกับยาเสพติด โดยการจัดกิจกรรม อบต.สัญจร –มีการให้บริการรับส่งผู้ป่วยไข้เลือดออกฉุกเฉินเพื่อส่งโรงพยาบาล –เผยแพร่ข้อมูลข่าวสารผ่านเสียงไร้สายของทาง อบต.บ้านทาม  **(๔.๒) กิจกรรมการป้องกันโรคไข้เลือดออก** -ประชาสัมพันธ์และออกรณรงค์ให้ประชาชนกำจัดแหล่งเพาะพันธุ์ยุง โดยประสานงานร่วมกับโรงพยาบาลส่งเสริมสุขภาพตำบลบ้านทาม และผู้นำชุมชนทุกหมู่บ้าน -มีแผนออกรณรงค์และควบคุมโรคไข้เลือดออกจากโรงพยาบาลส่งเสริมสุขภาพตำบลบ้านทาม โดยดำเนินการทุกหมู่บ้าน ทั้ง ๘ หมู่ ๓ เดือนต่อ ๑ ครั้ง **(๔.๓) กิจกรรมการจัดประชาคมหมู่บ้านเพื่อจัดทำแผนพัฒนาท้องถิ่น**  - มีการจัดประชุมประชาคมในการจัดทำแผนพัฒนาฯ - มีการประชาสัมพันธ์ให้ประชาชนทราบและให้ความรู้ความเข้าใจในเรื่องการประชาคมทั้งด้านระเบียบฯ และการมีส่วนร่วมในการประชาคม เพื่อประโยชน์ในการพัฒนาของชุมชนได้อย่างทั่วถึง **(๔.๔) กิจกรรมการประสานงานและการสื่อสารข้อมูลทางธุรการ** –มีการใช้โทรศัพท์ในการติดต่อสื่อสารงานต่างๆ แต่การรับ-ส่งเอกสารเร่งด่วนต้องใช้วิธีการไปรับหนังสือด้วยตนเอง หรือการส่งเอกสารต้องไปขอใช้บริการที่อำเภอศรีมหาโพธิ หรือใช้บริการตามร้านรับ-ส่งเอกสาร **(๔.๕) กิจกรรมการพัฒนาความรู้ให้แก่สมาชิกสภาท้องถิ่น** –ในการประชุมสภาท้องถิ่น มีการหารือในข้อกำหนด |  |
| **องค์ประกอบการควบคุมภายใน****(๑)** | **ผลการประเมิน/ ข้อสรุป****(๒)** |
| กฎหมาย รวมทั้งหนังสือสั่งต่างๆ –ทางสำนักงานอบต.มีการประชาสัมพันธ์ข่าวสารและเรื่องที่เกี่ยวข้องกับระเบียบ ข้อกำหนด ทั้งที่ได้รับจากสำนักงานท้องถิ่นอำเภอ และที่ได้รับจากหน่วยงานอื่นๆ **(๔.๖) กิจกรรมการตั้งข้อบัญญัติรายจ่ายประจำปีหมวดเงินเดือน** แจ้งผลการตรวจประเมินประสิทธิภาพขององค์กรปกครองส่วนท้องถิ่น และหนังสือมท.๐๘๐๙.๒/ว๕๕ ลว.๒๗ มิ.ย.๒๕๕๗ ให้เจ้าหน้าที่งบประมาณดำเนินการตั้งข้อบัญญัติรายจ่ายในปีถัดไป ให้มีการจัดทำข้อบัญญัติรายจ่ายหมวดเงินเดือนให้ตรงตามกรอบแผนอัตรากำลังสามปี **(๔.๗) กิจกรรมการประกาศกำหนดเวลาการมาปฏิบัติราชการ** จัดทำประกาศองค์การบริหารส่วนตำบลบ้านทามเพื่อแจ้งให้พนักงานส่วนตำบลทุกคนทราบโดยทั่วกัน การลายื่นใบลาทุกประเภทตามลำดับชั้น โดยให้ผ่านการตรวจสอบวันลา และเสนอให้ผู้บังคับบัญชาอนุญาตตามลำดับชั้นต่อไป**๕. การติดตามประเมินผล** **(๕.๑) กิจกรรมการป้องกันและแก้ไขปัญหายาเสพติด**มีการควบคุมบรรลุวัตถุประสงค์ของการควบคุมภายในระดับหนึ่ง มีการติดตามประเมินผลอย่างต่อเนื่องโดย ๑. จัดกิจกรรมรณรงค์และประชาสัมพันธ์ โดยขอความร่วมมือกับ สภ.ศรีมหาโพธิ ในการออกตรวจร่วมกับเจ้าหน้าที่ปกครอง อปพร. ในการป้องกันปัญหายาเสพติดไม่ให้มีเพิ่มขึ้น ๒. ประชาคมหมู่บ้านถึงกฎ ระเบียบหมู่บ้าน ให้บังคับใช้อย่างจริงจัง ๓. ประชาสัมพันธ์ให้ความรู้เกี่ยวกับโทษของยาเสพติด เช่นประชาสัมพันธ์เสียงตามสายและเอกสารแผ่นพับ ๔. ผู้นำชุมชนมีส่วนร่วมสอดส่องดูแล แจ้งเบาะแสเกี่ยวกับยาเสพติด **(๕.๒) กิจกรรมการป้องกันโรคไข้เลือดออก** มีการควบคุมที่เพียงพอบรรลุวัตถุประสงค์โดยประเมินผลจากการ  |  |
| **องค์ประกอบการควบคุมภายใน****(๑)** | **ผลการประเมิน/ ข้อสรุป****(๒)** |
| สามารถลดจำนวนผู้ป่วยได้โดย ๑)มีการพ่นหมอกควันหยอดทรายอะเบท ๒)การประชาสัมพันธ์โรคไข้เลือดออกเป็นประจำทุกปี ๓)เมื่อได้รับรายงานพบผู้ป่วยโรคไข้เลือดออก อบต.บ้านทามได้ดำเนินการพ่นหมอกควันทันที ๔)มีแผนออกรณรงค์และควบคุมโรคไข้เลือดออกของหมู่บ้านทั้ง ๘ หมู่ ๓ เดือนต่อ ๑ ครั้ง ๕)จำนวนการพบผู้ป่วยไข้เลือดออกในพื้นที่ **(๕.๓) กิจกรรมการจัดประชาคมหมู่บ้านเพื่อจัดทำแผนพัฒนาท้องถิ่น** มีการควบคุมบรรลุวัตถุประสงค์ของการควบคุมภายในระดับหนึ่ง โดย ๑. มีการประชาสัมพันธ์ให้ประชาชนได้รับทราบระเบียบฯ และการเข้ามามีส่วนร่วมในการประชาคมการจัดทำแผนพัฒนาท้องถิ่น ๒. นำโครงการที่ประชาชนในหมู่บ้านเสนอมาจัดลำดับความสำคัญโดยประชาชนเอง และนำโครงการที่เหลือไปลงในแผนปีต่อไป **(๕.๔) กิจกรรมการประสานงานและการสื่อสารข้อมูลทางธุรการ** มีการควบคุมที่เพียงพอบรรลุวัตถุประสงค์ โดยมีการดำเนินการจัดซื้อเครื่องโทรสารพร้อมติดตั้ง และเชื่อมต่อสายสัญญาณโทรศัพท์พร้อมใช้งานแล้ว เพื่อรับ-ส่งเอกสารเร่งด่วน, เอกสารจากภายนอกที่ระยะทางห่างไกลกัน หรือเอกสารที่ต้องการหลักฐานประกอบ **(๕.๕) กิจกรรมการพัฒนาความรู้ให้แก่สมาชิกสภาท้องถิ่น** อยู่ในระหว่างดำเนินการ โดยมีการตั้งงบประมาณในการฝึกอบรม มีการจัดทำระเบียบฯเกี่ยวข้องให้สมาชิกสภาท้องถิ่น มีการประชุมสภาท้องถิ่น และการประชุมประจำเดือนของผู้บริหาร กำนัน ผู้ใหญ่บ้าน และส่วนราชการอื่นๆในอบต.บ้านทาม **(๕.๖) กิจกรรมการตั้งข้อบัญญัติรายจ่ายประจำปีหมวดเงินเดือน** มีการควบคุมที่เพียงพอบรรลุวัตถุประสงค์ โดยมีการตั้งข้อบัญญัติหมวดเงินเดือนค่าจ้างครบถ้วนเป็นไปตามกรอบแผนอัตรากำลังสามปี |  |
| **องค์ประกอบการควบคุมภายใน****(๑)** | **ผลการประเมิน/ ข้อสรุป****(๒)** |
|  **(๕.๗) กิจกรรมการประกาศกำหนดเวลาการมาปฏิบัติราชการ** มีการควบคุมที่เพียงพอบรรลุวัตถุประสงค์ โดยมีการกำหนดจำนวนวันมาสายโดยมีการวิเคราะห์ถึงลักษณะงานและสภาพท้องที่ไว้ในประกาศอบต.เรื่องกำหนดเวลาการมาปฏิบัติราชการฯเพื่อใช้ในการพิจารณา และประกาศให้ข้าราชการและลูกจ้างรับทราบทุกคนแล้ว |  |

**สรุปผลการประเมิน**

สำนักงานปลัดองค์การบริหารส่วนตำบลบ้านทามมีโครงสร้างการควบคุมภายในครบ ๕ องค์ประกอบ มีประสิทธิผลและเพียงพอที่จะทำให้การปฏิบัติงานประสบผลสำเร็จตามวัตถุประสงค์

อย่างไรก็ตามมีบางกิจกรรมที่ต้องปรับปรุงกระบวนการควบคุมเพื่อให้การปฏิบัติงานมีประสิทธิภาพและประสิทธิผลยิ่งขึ้น จึงได้กำหนดวิธีการและแผนการปรับปรุงการควบคุมภายในที่เหมาะสมไว้แล้ว

 **ชื่อผู้รายงาน**

( นางธัญญ์นรี คล่องแคล่ว )

 **ตำแหน่ง** หัวหน้าสำนักปลัด องค์การบริหารส่วนตำบลบ้านทาม

  **วันที่** ๑๕ **เดือน** สิงหาคม **พ.ศ.** ๒๕60